FI Euroopan unionin virallinen lehti L 238/7

KOMISSION DIREKTIIVI 2010/62/EU,

annettu 8 päivänä syyskuuta 2010,

maatalous- ja metsätraktoreiden tyyppihyväksyntää koskevien neuvoston direktiivien 80/720/ETY ja 86/297/ETY sekä Euroopan parlamentin ja neuvoston direktiivien 2003/37/EY, 2009/60/EY ja 2009/144/EY muuttamisesta niiden mukauttamiseksi tekniikan kehitykseen

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon maatalous- tai metsätraktoreiden, niiden perävaunujen ja vedettävien vaihdettavissa olevien koneiden ja näihin ajoneuvoihin tarkoitettujen järjestelmien, osien ja erillisten teknisten yksiköiden tyyppihyväksynnästä sekä direktiivin 74/150/ETY kumoamisesta 26 päivänä toukokuuta 2003 annetun Euroopan parlamentin ja neuvoston direktiivin 2003/37/EY (1) ja erityisesti sen 19 artiklan 1 kohdan a ja b alakohdan,

sekä katsoo seuraavaa:

(1) Tekniikan kehitys mahdollistaa kokonaisen ajoneuvon tyyppihyväksynnän loppuun saattamisen direktiivissä 2003/37/EY määriteltyjen T4.3-luokan traktoreiden (matalan maavaran traktorit) osalta. Sen vuoksi matalan maavaran traktoreiden erityisominaisuuksien huomioon ottamiseksi olisi muutettava pyörillä varustettujen maatalous- ja metsätraktoreiden ohjaustilaa, pääsyä ohjauspaikalle sekä ovia ja ikkunoita koskevan jäsenvaltioiden lainsäädännön lähentämisestä 24 päivänä kesäkuuta 1980 annettua neuvoston direktiiviä 80/720/ETY (2), direktiiviä 2003/37/EY, pyörillä varustettujen maatalous- ja metsätraktoreiden suurimmasta rakenteellisesta nopeudesta ja kuormalavoista 13 päivänä heinäkuuta 2009 annettua Euroopan parlamentin ja neuvoston direktiiviä 2009/60/EY (3) ja pyörillä varustettujen maatalous- ja metsätraktoreiden tietyistä osista ja ominaisuuksista 30 päivänä marraskuuta 2009 annettua Euroopan parlamentin ja neuvoston direktiiviä 2009/144/EY (4).

(2) Sisämarkkinoiden toteuttamisen jatkamiseksi ja työturvallisuuden parantamiseksi kaikkien direktiivin 2003/37/EY soveltamisalaan kuuluvien traktoriluokkien voimanottolaitteita koskevat vaatimukset olisi sisällytettävä pyörillä varustettujen maatalous- ja metsätraktoreiden voimanottolaitteita ja niiden suojausta koskevan jäsenvaltioiden lainsäädännön lähentämisestä 26 päivänä toukokuuta 1986 annettuun neuvoston direktiiviin 86/297/ETY (5).

(3) Direktiivissä 86/297/ETY vahvistettuja vapaata tilaa ja voimanottolaitteiden suojauksen mittoja koskevia vaatimuksia olisi muutettava, jotta ne olisivat maailmanlaajuisesti yhdenmukaiset, mikä parantaisi unionin valmistajien kansainvälistä kilpailukykyä.

(4) Standardit ISO 500-1:2004 ja sen oikaisu vuodelta 2005, ISO 500-2:2004 ja ISO 8759-1:1998 sisältävät maailmanlaajuisesti hyväksytyt voimanottolaitteita koskevat vaatimukset kaikkien direktiivin 2003/37/EY soveltamisalaan kuuluvien traktorien osalta. Sen vuoksi on aiheellista viitata mainittuihin ISO-standardeihin direktiivissä 86/297/ETY.

(5) Direktiiviä 2003/37/EY olisi muutettava osoittamaan, että direktiiviä 86/297/ETY sovelletaan T5-luokan traktoreihin. Lisäksi direktiiviä 2003/37/EY olisi muutettava osoittamaan, että direktiiviä 2009/60/EY ja direktiiviä 80/720/ETY sovelletaan T4.3-luokan traktoreihin.

(6) Tässä direktiivissä säädetyt toimenpiteet ovat direktiivin 2003/37/EY 20 artiklan 1 kohdalla perustetun komitean lausunnon mukaiset,

ON HYVÄKSYNYT TÄMÄN DIREKTIIVIN:

1 artikla

Muutetaan direktiivi 80/720/ETY seuraavasti:

1) Korvataan 1 artikla seuraavasti: ”1 artikla 1. Tässä direktiivissä tarkoitetaan ’traktorilla’ Euroopan parlamentin ja neuvoston direktiivin 2003/37/EY (6) 2 artiklan j alakohdassa määriteltyä traktoria. Tässä direktiivissä sovelletaan direktiivin 2003/37/EY liitteessä II määriteltyjä traktoriluokkia. 2. Tätä direktiiviä sovelletaan direktiivin 2003/37/EY liitteessä II määriteltyihin T1-, T3- ja T4-luokan traktoreihin. Tätä direktiiviä ei sovelleta sellaisiin T4.3-luokan traktoreihin, joissa Euroopan parlamentin ja neuvoston direktiivin 2009/144/EY (7) liitteessä II määritetty kuljettajan istuimen mittapiste, on kauempana kuin 100 mm traktorin pituussuuntaisesta keskitasosta.

2) Muutetaan liite I tämän direktiivin liitteen I mukaisesti.

2 artikla

Muutetaan direktiivi 86/297/ETY seuraavasti.

1) Korvataan nimi seuraavasti:

2) Korvataan 1 artikla seuraavasti: ”1 artikla 1. Tässä direktiivissä tarkoitetaan ’traktorilla’ Euroopan parlamentin ja neuvoston direktiivin 2003/37/EY (8) 2 artiklan j alakohdassa määriteltyä traktoria. 2. Tässä direktiivissä sovelletaan direktiivin 2003/37/EY liitteessä II määriteltyjä traktoriluokkia.

3) Korvataan liitteet I ja II tämän direktiivin liitteessä II olevalla tekstillä.

3 artikla

Muutetaan direktiivin 2003/37/EY liite II tämän direktiivin liitteen III mukaisesti.

4 artikla

Muutetaan direktiivi 2009/60/EY seuraavasti:

1) Korvataan 1 artikla seuraavasti: ”1 artikla 1. Tässä direktiivissä tarkoitetaan ’traktorilla’ direktiivin 2003/37/EY 2 artiklan j alakohdassa määriteltyä traktoria. 2. Tässä direktiivissä sovelletaan direktiivin 2003/37/EY liitteessä II määriteltyjä traktoriluokkia. 3. Tätä direktiiviä sovelletaan ainoastaan traktoreihin, joissa on ilmarenkaat ja joiden suurin rakenteellinen nopeus on enintään 40 km/h.”

2) Muutetaan liite I tämän direktiivin liitteen IV mukaisesti.

5 artikla

Muutetaan direktiivi 2009/144/EY seuraavasti:

1) Korvataan 1 artikla seuraavasti: ”1 artikla 1. Tässä direktiivissä tarkoitetaan ’traktorilla’ direktiivin 2003/37/EY 2 artiklan j alakohdassa määriteltyä traktoria. 2. Tässä direktiivissä sovelletaan direktiivin 2003/37/EY liitteessä II määriteltyjä traktoriluokkia. 3. Tätä direktiiviä sovelletaan T1-, T2-, T3- ja T4-luokan traktoreihin.”

2) Muutetaan liite II tämän direktiivin liitteen V mukaisesti.

6 artikla

1. Jäsenvaltioiden on sovellettava 7 artiklan 1 kohdassa tarkoitettuja säännöksiä direktiivin 2003/37/EY liitteessä II määriteltyihin T1-, T2- ja T3-traktoriluokkiin uusien ajoneuvotyyppien osalta 29 päivästä syyskuuta 2011 ja uusien ajoneuvojen osalta 29 päivästä syyskuuta 2012.

2. Jäsenvaltioiden on sovellettava 7 artiklan 1 kohdassa tarkoitettuja säännöksiä direktiivin 2003/37/EY liitteessä II määriteltyihin T4.3-luokan traktoreihin uusien ajoneuvotyyppien osalta 29 päivästä syyskuuta 2013 ja uusien ajoneuvojen osalta 29 päivästä syyskuuta 2016.

3. Jäsenvaltioiden on sovellettava 7 artiklan 1 kohdassa tarkoitettuja säännöksiä direktiivin 2003/37/EY liitteessä II määriteltyihin T4.1-, T4.2-, T5-, C-, R- ja S-ajoneuvoluokkiin uusien ajoneuvotyyppien ja uusien ajoneuvojen osalta direktiivin 2003/37/EY 23 artiklan 2 kohdassa vahvistetuista päivämääristä.

7 artikla

1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 29 päivänä syyskuuta 2011. Niiden on viipymättä toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko.

Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.

2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.

8 artikla

Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

9 artikla

Tämä direktiivi on osoitettu kaikille jäsenvaltioille.

Tehty Brysselissä 8 päivänä syyskuuta 2010. Komission puolesta José Manuel BARROSO Puheenjohtaja

(1) EUVL L 171, 9.7.2003, s. 1.

(2) EYVL L 194, 28.7.1980, s. 1.

(3) EUVL L 198, 30.7.2009, s. 15.

(4) EUVL L 27, 30.1.2010, s. 33.

(5) EYVL L 186, 8.7.1986, s. 19.

(6) EUVL L 171, 9.7.2003, s. 1.

(7) EUVL L 27, 30.1.2010, s. 33.”

(8) EUVL L 171, 9.7.2003, s. 1.”

LIITE I Korvataan direktiivin 80/720/ETY liitteessä I oleva I.2 kohta seuraavasti: ”I.2. Matalan maavaran traktoreita, joiden raideleveys on ≤ 1 150 mm, ja T4.3-luokan traktoreita lukuun ottamatta kaikkien traktoreiden ohjaustilan on oltava leveydeltään vähintään 900 mm, 400-900 mm vertailupisteen yläpuolella ja 450 mm kyseisestä pisteestä eteenpäin (ks. kuvat 1 ja 3). T4.3-luokan traktoreiden ohjaustilan on oltava 450 mm vertailupisteestä eteenpäin ja 400 mm vertailupisteen yläpuolella kokonaisleveydeltään vähintään 700 mm tai 900 mm vertailupisteen yläpuolella kokonaisleveydeltään vähintään 600 mm.”

LIITE II LIITE I Voimanottoakseleita koskevat yleiset säännökset ja vaatimukset 1. Määritelmä ja soveltamisala 1.1 ’Voimanottoakselilla’ (PTO) tarkoitetaan traktorin ulkoista akselia, joka välittää kiertovoiman työvälineisiin. 1.2 Tämän direktiivin säännöksiä sovelletaan ainoastaan 1.1 kohdassa määriteltyihin voimanottoakseleihin, jotka sijaitsevat traktorin taka- tai etuosassa. 2. EY-tyyppihyväksyntähakemus 2.1 Traktorin valmistajan tai tämän valtuuttaman edustajan on tehtävä tyyppihyväksyntähakemus traktorityypin voimanoton ja sen suojauksen osalta. Hakemuksessa on käytettävä ilmoituslomaketta, jonka malli esitetään liitteessä II olevassa 1 osassa. 2.2 Hakemuksen mukana on oltava piirrokset kolmena kappaleena sopivassa mittakaavassa niistä traktorin osista, joita tämän direktiivin vaatimukset koskevat. 2.3 Hyväksyttävää traktorityyppiä edustava traktori tai se osa tai osat, joiden katsotaan olevan olennaisia tässä direktiivissä edellytettyjen testien suorittamisen kannalta, on luovutettava sille tutkimuslaitokselle, joka vastaa tyyppihyväksyntätestien suorittamisesta. 3. EY-tyyppihyväksyntätodistus Jokaisesta annetusta tai evätystä hyväksynnästä on täytettävä liitteessä II olevassa 2 osassa esitetyn mallin mukainen todistus. 4. Yleiset säännökset Traktoreiden, jotka on varustettu voimanottoakseleilla, on täytettävä tämän liitteen vaatimukset. Tässä direktiivissä sovelletaan 4.1 ja 4.2 kohdassa tarkoitettuja standardeja. 4.1 Takaosassa sijaitsevia voimanottoakseleita koskevat säännökset Traktoreihin, joiden voimanottoakselit sijaitsevat traktorin takaosassa, sovelletaan standardia ISO 500-1:2004 ja sen oikaisua vuodelta 2005 sekä standardia ISO 500-2:2004 taulukon 1 mukaisesti: Taulukko 1 Standardien soveltaminen takaosassa sijaitseviin voimanottoakseleihin eri traktoriluokissa Sovellettava standardi T1 C1 T2 C2 T3 C3 T4.1 C4.1 T4.2 C4.2 T4.3 C4.3 T5 C5 ISO 500-1:2004 (1) (3) X -- X1) X1) X1) X X1) ISO 500-2:2004 (2) -- X X2) X2) X2) -- X2) X Standardia sovelletaan. -- Standardia ei sovelleta. X1) Standardia sovelletaan traktoreihin, joiden raideleveys on suurempi kuin 1 150 mm. X2) Standardia sovelletaan traktoreihin, joiden raideleveys on enintään 1 150 mm. 4.2 Etuosassa sijaitsevia voimanottoakseleita koskevat säännökset Traktoreihin, joiden voimanottoakselit sijaitsevat traktorin etuosassa, sovelletaan standardia ISO 8759-1:1998 taulukon 2 mukaisesti. Taulukko 2 Standardien soveltaminen etuosassa sijaitseviin voimanottoakseleihin eri traktoriluokissa Sovellettava standardi T1 C1 T2 C2 T3 C3 T4.1 C4.1 T4.2 C4.2 T4.3 C4.3 T5 C5 ISO 8759-1:1998 X X X3) X4) X X4) X X Standardia sovelletaan. X3) Standardia sovelletaan, jos traktori on varustettu tässä standardissa eritellyillä voimanottoakseleilla. X4) Standardia sovelletaan lukuun ottamatta 4.2 kohtaa. LIITE II 1 Osa ILMOITUSLOMAKE N:o […] direktiivin 2003/37/EY liitteen I mukaisesti siltä osin kuin on kyse traktoreiden EY-tyyppihyväksynnästä niiden voimanottoakseleiden osalta Seuraavat tiedot on soveltuvin osin toimitettava kolmena kappaleena, ja niihin on liitettävä sisällysluettelo. Mahdolliset piirustukset on toimitettava sopivassa mittakaavassa ja riittävän yksityiskohtaisina A4-kokoisina. Mahdollisten valokuvien on oltava riittävän yksityiskohtaisia. 0. YLEISTÄ 0.1 Merkki (merkit) (valmistajan tavaramerkki): 0.2 Tyyppi (mahdolliset vaihtoehdot ja muunnokset eriteltävä): 0.3 Tyypin tunniste, jos se on merkitty ajoneuvoon: 0.3.1 Valmistajan kilpi (sijainti ja kiinnitystapa): 0.4 Ajoneuvoluokka (4) 0.5 Valmistajan nimi ja osoite: 0.8 Kokoonpanotehtaiden nimet ja osoitteet: 4.12 Voimanottoakselit (pyörimisnopeus ja suhde moottorin käyntinopeuteen) (lukumäärä, tyyppi ja sijainti): 4.12.1 päävoimanottoakselit: 4.12.2 muut: 4.12.3 Voimanottoakselien suojaus (kuvaus, mitat, piirustukset, valokuvat): 2 Osa TYYPPIHYVÄKSYNTÄASIAKIRJA MALLI (Enimmäiskoko: A4 (210 × 297 mm)) EY-TYYPPIHYVÄKSYNTÄTODISTUS Ilmoitus — tyyppihyväksynnästä (5) — tyyppihyväksynnän laajentamisesta (5) — tyyppihyväksynnän epäämisestä (5) — tyyppihyväksynnän peruuttamisesta (5) traktorityypille direktiivin 86/297/ETY perusteella. Tyyppihyväksyntänumero: … Laajennuksen syy: … I jakso 0.1 Merkki (valmistajan tavaramerkki): 0.2 Traktorityyppi: 0.3 Traktorityypin tunniste, jos ne on merkitty traktoriin (6): 0.3.1 Merkintöjen sijainti: 0.4 Ajoneuvoluokka (7): 0.5 Valmistajan nimi ja osoite: 0.8 Kokoonpanotehtaiden nimet ja osoitteet: II jakso 1. Lisätiedot (tarvittaessa): Katso täydennys 2. Testien suorittamisesta vastaava tutkimuslaitos: 3. Testausselosteen päiväys: 4. Testausselosteen numero: 5. Mahdolliset huomautukset: Katso täydennys 6. Paikka: 7. Päivämäärä: 8. Allekirjoitus: 9. Liitteenä on luettelo hyväksyntäviranomaiselle luovutetusta aineistosta, joka on pyynnöstä saatavissa. (1) Standardin ISO 500-1:2004 6.2 kohdan viimeistä virkettä ei sovelleta. (2) Tämän direktiivin osalta standardia sovelletaan myös traktoreihin, joiden voimanottoakseleiden teho on suurempi kuin 20 kW mitattuna standardin ISO 789-1:1990 mukaisesti. (3) Tyypin 3 voimanottoakseleiden osalta ja kun on mahdollista pienentää suojuksen aukon mittoja sen mukauttamiseksi käytettäviin kytkentälaitteisiin käyttöoppaassa on mainittava seuraavat asiat: — varoitus suojuksen mittojen pienentämisestä aiheutuvista seurauksista ja vaaroista, — voimanottoakseleiden kytkemistä ja vapauttamista koskevat ohjeet ja erityiset varoitukset, — takaosassa sijaitsevaan voimanottoakseliin kytkettyjä työvälineitä ja koneita koskevat ohjeet ja erityiset varoitukset. (4) Määritellään direktiivin 2003/37/EY liitteessä II. (5) Poistetaan tarvittaessa. (6) Jos tunniste sisältää tämän tyyppihyväksyntätodistuksen tarkoittaman traktorityypin kuvauksen kannalta tarpeettomia merkkejä, ne on korvattava asiakirjoissa merkillä ’?’ (esim. ABC?123?). (7) Määritellään direktiivin 2003/37/EY liitteessä II.

LIITE III Muutetaan direktiivin 2003/37/EY liite II seuraavasti: 1) Korvataan B luvun I osan luettelossa erityisdirektiiveistä rivillä 18.1 sarakkeessa T5 oleva merkki ”(X)” merkillä ”X”. 2) Muutetaan B luvun lisäyksessä 1 oleva II osa seuraavasti: a) korvataan rivillä 2.2 sarakkeessa T4.3 oleva merkki ”(X)” merkillä ”X”; b) korvataan rivillä 17.1 sarakkeessa T4.3 oleva merkki ”(X)” merkillä ”X”.

LIITE IV Lisätään direktiivin 2009/60/EY liitteessä I olevaan 2.2 kohtaan seuraava alakohta: ”T4.3-luokkaan kuuluvien traktoreiden lavan pituus saa olla enintään 2,5 kertaa traktorin etu- tai takaraideväli sen mukaan, kumpi niistä on suurempi.”